《送毕公绰》
宋代·沈辽

毕子治车马，游学去成均。成均首善地，俊乂方軿臻。

为儒当读书，术业藏诸身。群居久昧是，终亦为涂人。

通塞虽有时，操修贵道真。求益当择友，好德必有邻。

吾为投裔客，其言何足珍。行矣当自慎，思慰高堂亲。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。